ประกาศกรมอุทยานแห่งชาติ สัตว์ป่า และพันธุ์พืชประกาศกรมอุทยานแห่งชาติสัตว์ป่า และพันธุ์พืชเรื่องแบบและวิธีการจัดทำบัญชีการได้มาซึ่งงาช้างบัญชีการแปรสภาพหรือการเปลี่ยนรูปร่างงาช้างและบัญชีการค้างาช้างพ.ศ. ๒๕๕๘ อาศัยอำนาจตามความในข้อ ๙ วรรคห้า แห่งกฎกระทรวงการขออนุญาตการอนุญาตการค้าและการพักใช้หรือเพิกถอนใบอนุญาต อธิบดีกรมอุทยานแห่งชาติ สัตว์ป่าและพันธุ์พืช ออกประกาศไว้ ดังต่อไปนี้ข้อ ๑ ประกาศนี้เรียกว่าประกาศกรมอุทยานแห่งชาติ สัตว์ป่า และพันธุ์พืช เรื่องแบบและวิธีการจัดทำบัญชีการได้มาซึ่งงาช้างบัญชีการแปรสภาพหรือการเปลี่ยนรูปร่างงาช้าง และบัญชีการค้างาช้าง พ.ศ. ๒๕๕๘ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บัญชีการได้มาซึ่งงาช้าง ให้ใช้แบบ งช. ๑๙ท้ายประกาศนี้ข้อ ๔ บัญชีการแปรสภาพหรือการเปลี่ยนรูปร่างงาช้างให้ใช้แบบ งช. ๒๐ ท้ายประกาศนี้ข้อ ๕ บัญชีการค้างาช้าง ให้ใช้แบบ งช. ๒๑ท้ายประกาศนี้ข้อ ๖ ปกหน้าของสมุดหรือแผ่นแรกของบัญชีการได้มาซึ่งงาช้างบัญชีการแปรสภาพหรือการเปลี่ยนรูปร่างงาช้าง และบัญชีการค้างาช้างต้องมีข้อความอย่างน้อยดังต่อไปนี้(๑) ชื่อชนิดบัญชี(๒) ลำดับเล่มของบัญชี(๓) ชื่อบุคคลหรือนิติบุคคลผู้ได้รับอนุญาตให้ค้างาช้างชื่อในทางพาณิชย์ (ถ้ามี)(๔) วัน เดือน ปี ที่เริ่มลงบัญชี และวันที่สิ้นสุดการลงบัญชีข้อ ๗ การลงข้อความและรายการในบัญชีการได้มาซึ่งงาช้างบัญชีการแปรสภาพหรือการเปลี่ยนรูปร่างงาช้าง และบัญชีการค้างาช้างให้ใช้วิธีพิมพ์หรือใช้ปากกาเขียนด้วยลายมือเท่านั้นเว้นแต่ข้อความและรายการใดที่ต้องระบุเป็นประจำอาจใช้วิธีการประทับข้อความแทนการพิมพ์หรือการเขียนก็ได้กรณีมีการแก้ไขข้อความหรือรายการ ให้ใช้วิธีขีดฆ่าทับข้อความนั้น ๆและให้ลงลายมือชื่อของผู้จัดทำบัญชีกำกับการแก้ไขทุกครั้งข้อ ๘ วิธีการลงบัญชีการได้มาซึ่งงาช้างให้ปฏิบัติดังต่อไปนี้(๑) ช่องรับ ให้ลงรายการงาช้างที่ต้องการแจ้งการได้มาเพื่อการค้าและให้ระบุชื่อเอกสารที่แสดงที่มาของงาช้าง โดยให้อ้างอิงเลขที่รับ เล่มที่ฉบับที่ วันที่ หรือเลขอ้างอิงอื่น ๆ ตามที่ปรากฏในเอกสารนั้น(๒) ช่องจ่าย ให้ลงรายการจ่ายของงาช้างที่ได้แจ้งไว้ตาม (๑)และให้ระบุชนิดบัญชีเพื่ออ้างอิงการจ่ายงาช้างนั้นออกไป(๓) ช่องคงเหลือ ให้ระบุปริมาณหรือจำนวนงาช้างที่คงเหลือให้ถูกต้องครบถ้วนในกรณีที่มีรายละเอียดเพิ่มเติมจากที่ให้ระบุตามวรรคหนึ่งให้ระบุไว้ในช่องหมายเหตุหรือทำบันทึกแจ้งเป็นเอกสารแนบประกอบการยื่นบัญชีข้อ ๙ วิธีการลงบัญชีการแปรสภาพหรือการเปลี่ยนรูปร่างงาช้างให้ปฏิบัติดังต่อไปนี้(๑)ให้ระบุชนิดบัญชีที่จ่ายงาช้างมาเพื่อแปรสภาพหรือเปลี่ยนรูปร่างงาช้างและให้ลงรายละเอียดของวันเดือน ปี และสถานที่ที่นำงาช้างดังกล่าวไปเพื่อแปรสภาพหรือเปลี่ยนรูปร่างให้ชัดเจน(๒)ในช่องที่ให้ลงรายการเกี่ยวกับงาช้างหรือผลิตภัณฑ์ที่ได้จากการแปรสภาพหรือเปลี่ยนรูปร่างให้ระบุรายการที่ได้จากการแปรสภาพหรือเปลี่ยนรูปร่างและให้ลง วัน เดือน ปี ที่ได้รับงาช้างรายการนั้น ๆ กลับมาจากสถานที่ที่นำไปแปรสภาพหรือเปลี่ยนรูปร่างในกรณีที่มีรายละเอียดเพิ่มเติมจากที่ให้ระบุตามวรรคหนึ่งให้ระบุไว้ในช่องหมายเหตุ หรือทำบันทึกแจ้งเป็นเอกสารแนบประกอบการยื่นบัญชีข้อ ๑๐ วิธีการลงบัญชีการค้างาช้างให้ปฏิบัติดังต่อไปนี้(๑) ช่องรับให้ระบุจำนวนหรือปริมาณงาช้างที่รับเข้ามาในบัญชีและอ้างอิงบัญชีที่จ่ายหรือยกยอดงาช้างนั้นเพื่อเข้ามาในบัญชีการค้างาช้าง(๒) ช่องจ่าย ให้ระบุจำนวนหรือปริมาณงาช้างที่จ่ายออกไปจากบัญชีและให้อ้างอิงหนังสือกำกับการค้างาช้างหรือบัญชีที่เกี่ยวกับการจ่ายงาช้างนั้น ๆในกรณีที่มีรายละเอียดเพิ่มเติมจากที่ให้ระบุตามวรรคหนึ่งให้ระบุไว้ในช่องหมายเหตุ หรือทำบันทึกแจ้งเป็นเอกสารแนบประกอบการยื่นบัญชีข้อ ๑๑ การระบุวันที่ยื่นบัญชีการได้มาซึ่งงาช้างบัญชีการแปรสภาพหรือการเปลี่ยนรูปร่างงาช้างบัญชีการค้างาช้าง ให้ลงวันที่ให้ตรงกับวันที่ได้ยื่นบัญชีในครั้งนั้นๆข้อ ๑๒ การยื่นบัญชีการได้มาซึ่งงาช้างบัญชีการแปรสภาพหรือการเปลี่ยนรูปร่างงาช้างและบัญชีการค้างาช้าง ให้ยื่น ณท้องที่ที่ประสงค์จะค้างาช้างหรือท้องที่ที่สถานที่ค้างาช้างตั้งอยู่ ดังต่อไปนี้(๑) ในเขตกรุงเทพมหานคร ให้ยื่นที่กรมอุทยานแห่งชาติ สัตว์ป่าและพันธุ์พืช(๒) ในท้องที่จังหวัดอื่นให้ยื่นที่สำนักบริหารพื้นที่อนุรักษ์แห่งท้องที่นั้นข้อ ๑๓ การยื่นบัญชีการได้มาซึ่งงาช้างบัญชีการแปรสภาพหรือการเปลี่ยนรูปร่างงาช้างและบัญชีการค้างาช้าง ทำได้ ๒ วิธี(๑) ส่งทางไปรษณีย์แบบลงทะเบียน(๒) ยื่นด้วยตนเองหรือมอบให้ผู้อื่นมายื่นแทนข้อ ๑๔ กำหนดระยะเวลาการยื่นบัญชีให้ปฏิบัติดังต่อไปนี้(๑) บัญชีการได้มาซึ่งงาช้างให้ผู้ได้รับอนุญาตให้ค้างาช้างยื่นสำเนาบัญชีพร้อมเอกสารที่เกี่ยวข้องภายในระยะเวลา ๓๐ วัน นับแต่วันที่ได้งาช้างมาเพื่อทำการค้า(๒) บัญชีการแปรสภาพหรือการเปลี่ยนรูปร่างงาช้างให้ผู้ได้รับอนุญาตให้ค้างาช้างยื่นสำเนาบัญชีพร้อมเอกสารที่เกี่ยวข้องภายในระยะเวลาดังต่อไปนี้(ก) ภายในระยะเวลา ๕ วันนับแต่วันที่ได้นำงาช้างออกไปแปรสภาพหรือการเปลี่ยนรูปร่างงาช้าง(ข) ภายในระยะเวลา ๕ วันนับแต่วันที่แปรสภาพหรือการเปลี่ยนรูปร่างงาช้างเสร็จแล้ว(๓) บัญชีการค้างาช้างให้ผู้ได้รับอนุญาตให้ค้างาช้างจัดทำสรุปการจำหน่ายงาช้างในเดือนนั้น ๆ โดยแนบสำเนาบัญชีการค้างาช้างเฉพาะหน้าที่มีรายการจำหน่ายงาช้างในเดือนนั้นพร้อมหนังสือกำกับการค้างาช้าง ชุดที่ ๒ (แบบ งช. ๑๓)หรือสำเนาหนังสือกำกับการค้างาช้าง ชุดที่ ๑ (แบบ งช. ๒๒) และเอกสารที่เกี่ยวข้องโดยยื่นต่อพนักงานเจ้าหน้าที่ภายในวันที่ ๑๐ ของเดือนถัดไปประกาศณ วันที่ ๑๖ กันยายน พ.ศ. ๒๕๕๘นิพนธ์โชติบาลอธิบดีกรมอุทยานแห่งชาติสัตว์ป่า และพันธุ์พืช[เอกสารแนบท้าย]๑. บัญชีการได้มาซึ่งงาช้าง (แบบ งช. ๑๙)๒.บัญชีการแปรสภาพหรือการเปลี่ยนรูปร่างงาช้าง (แบบ งช. ๒๐)๓. บัญชีการค้างาช้าง (แบบ งช. ๒๑)(ดูข้อมูลจากภาพกฎหมาย)ปริยานุช/ผู้จัดทำ๑ ตุลาคม ๒๕๕๘ปริญสินีย์/ผู้ตรวจ๑๓ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๓๑ ง/หน้า ๗/๒๘ กันยายน ๒๕๕๘